《和尹叔见寄 其二》
宋代·李正民

心似行云忆故山，干戈满地欲归难。愁肠索寞频浇酒，病骨支离懒正冠。

郑太田多犹乏食，阮公钱入便辞官。久知身世皆如梦，万事何须苦控抟。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。